PMIndiaData/PMIndiaSum huggingface dataset:
મંત્રીમંડળે જળ સંસાધન ક્ષેત્રમાં સહકાર સ્થાપિત કરવા ભારત અને મોરોક્કો વચ્ચે સમજૂતીકરારને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે જળ સંસાધનનાં ક્ષેત્રમાં સહકાર સ્થાપિત કરવા માટે ભારત અને મોરોક્કો વચ્ચે સમજૂતીકરાર (એમઓયુ) પર થયેલા હસ્તાક્ષરને મંજૂરી આપી છે. આ એમઓયુનો આશય જળ સંસાધન વિકાસ અને વ્યવસ્થાનાં ક્ષેત્રમાં તેમની કુશળતા અને સંબંધિત કાયદાનાં માળખાની અંદર સહકાર વધારવાનો છે. આ સમજૂતીકરાર હેઠળ દ્વિપક્ષીય સહકારનાં ક્ષેત્રોમાં સામેલ છેઃ 1. હાઇડ્રોલિક માળખાનાં આયોજન, અમલ અને જાળવણી, ખાસ કરીને મોટા જળાશયો અને જળ હસ્તાંતરણ પ્રોજેક્ટ માટે; 2. સંપૂર્ણ જળ સંસાધન વ્યવસ્થાપન એટલે કે સપાટી પરનાં અને ભૂગર્ભ જળનાં સંસાધનોનાં ઉપયોગનું સંયોજન, પાણીનાં વપરાશની કાર્યદક્ષતામાં વધારો, આબોહવામાં ફેરફાર સાથે સંબંધિત લવચિકતા અને અનુકૂલન, એક્વિફાયર્સ, સંસ્થાકીય અને નિયમનકારી પાસાંનું કૃત્રિમ રિચાર્જ; 3. પૂર અને દુષ્કાળનું વ્યવસ્થાપન; 4. રિચાર્જમાં વધારા સહિત ભૂગર્ભ જળનાં સ્ત્રોતોનો સ્થાયી વિકાસ અને વ્યવસ્થાપન; અને 5. વરસાદનાં પાણીનો સંચય અને મૂલ્યાંકન તથા આબોહવા સાથે લવચિકતા અને સ્વીકાર્યતા સહકારમાં આ બાબતો પણ સામેલ છે 1. નિષ્ણાતોની મુલાકાતોનું આદાનપ્રદાન અને મિશન; 2. જળ સંસાધનનાં ક્ષેત્રમાં કાર્યક્રમો, પ્રકાશનો, કુશળતા અને પરિણામો પરની માહિતીનું આદાનપ્રદાન; • મોરોક્કો અને ભારતમાં ઉપર ઉલ્લેખિત ક્ષેત્રોમાં પ્રોજેક્ટનો વિકાસ: બંને દેશોમાં સામાજિક-આર્થિક ક્ષેત્રો સાથે ભાગીદારીની વ્યવસ્થા વિકસાવવી; 1. જળ સાથે સંબંધિત કાર્યક્રમો અને પ્રોજેક્ટનાં નિષ્ણાતોની પારસ્પરિક સહભાગીતા સુનિશ્ચિત કરવી; 2. અને હાઇડ્રોલિક બેઝિન્સમાં સંપૂર્ણ જળ સંસાધન વ્યવસ્થાપનનાં સિદ્ધાંતોનાં અમલ પર કુશળતા વહેંચવાનાં ઉદ્દેશ સાથે બંને દેશોની હાઇડ્રોલિક બેઝિન સંસ્થાઓ વચ્ચે સહકારને પ્રોત્સાહન આપવું. આ એમઓયુ સંયુક્ત કાર્યકારી જૂથ (જેડબલ્યુજી) સ્થાપિત કરવાની જોગવાઈ પણ પ્રદાન કરે છે, જેમાં એમઓયુનો અમલ કરવા હાથ ધરવામાં આવનાર પ્રવૃત્તિઓ પર નજર રાખવા બંને દેશોનાં સભ્યો સમાન સંખ્યામાં સામેલ હશે. કાર્યકારી જૂથ ભારત અને મોરોક્કોમાં વારાફરતી વાર્ષિક બેઠકો યોજશે. આ ઉપરાંત કાર્યકારી જૂથ ટેલીફોન કે વીડિયો કોન્ફરન્સિંગનો ઉપયોગ કરીને કોઈ પણ સમયે ચર્ચાવિચારણા કરી શકે છે. વૈજ્ઞાનિક, ટેકનિકલ અને ટેકનોલોજી ક્ષેત્રો પર કેન્દ્રિત સહકાર બંને દેશોની જળ સંસાધન સાથે સંબંધિત સરકારી અને ખાનગી સંસ્થાઓ વચ્ચે દ્વિપક્ષીય સંબંધો સ્થાપિત કરવા/વિકસાવવા પ્રોત્સાહન આપશે. જ્યારે આધુનિક ટેકનિક અને ટેકનોલોજી પર કુશળતા અને અનુભવોનું આદાનપ્રદાન કરવામાં આવશે, ત્યારે બંને દેશો તેમની કુશળતા વધારી શકે છે અને એકબીજાની કુશળતામાં નવી જાણકારી મેળવી શકે છે. પૃષ્ઠભૂમિ: જળ સંસાધન, નદી વિકાસ અને ગંગા જીર્ણોદ્ધાર મંત્રાલય નીતિ અને ટેકનિકલ કુશળતાવહેંચી, તાલીમ અભ્યાસક્રમો, કાર્યશાળાઓ, વૈજ્ઞાનિક અને ટેકનિકલ સીમ્પોઝિયા યોજી, નિષ્ણાતોનાં આદાનપ્રદાન અને અભ્યાસ ટૂર્સ યોજી જળ સંસાધન વિકાસ અને વ્યવસ્થાપનમાં અન્ય દેશો સાથે દ્વિપક્ષીય સહકારનો વિચાર કરવામાં આવ્યો છે. ભારત અને આફ્રિકાનાં દેશો વચ્ચે ચાલુ સહકારને ધ્યાનમાં રાખીને જળ સંસાધનમાં અનુભવ અને કુશળતાનું આદાનપ્રદાન કરવા મોરોક્કો સાથે સમજૂતી કરવાનો નિર્ણય લેવાયો હતો.
પ્રધાનમંત્રીએ લોકોને ઓણમના શુભ પર્વની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ લોકોને ઓણમના શુભ પર્વની શુભકામનાઓ પાઠવી છે. એક ટ્વિટમાં પ્રધાનમંત્રીએ કહ્યું. “ઓણમની શુભકામનાઓ. આ એક વિશિષ્ટ તહેવાર છે, જે સંવાદિતાની ઉજવણી કરે છે. આપણા મહેનતુ ખેડુતો પ્રત્યે કૃતજ્ઞતા વ્યક્ત કરવાનો પણ આ પ્રસંગ છે. દરેકને આનંદ અને શ્રેષ્ઠ આરોગ્ય સાથે આશીર્વાદ મળે એવી કામના કરું છું.”
યુનાઇટેડ સ્ટેટ્સ ઓફ અમેરિકાના રાષ્ટ્રપતિ અને પ્રથમ મહિલાની ભારત મુલાકાત

પ્રધાનમંત્રી શ્રી નરેન્દ્ર મોદીના આમંત્રણ પર, અમેરિકાના રાષ્ટ્રપતિ શ્રી ડોનાલ્ડ જે. ટ્રમ્પ, પ્રથમ મહિલા શ્રી મેલાનીયા ટ્રમ્પ સાથે 24-25 ફેબ્રુઆરી 2020ના રોજ ભારતની મુલાકાત લેશે. રાષ્ટ્રપતિની આ પ્રથમ ભારત મુલાકાત હશે. મુલાકાત દરમિયાન રાષ્ટ્રપતિ ટ્રમ્પ અને પ્રથમ મહિલા નવી દિલ્હી અને અમદાવાદ, ગુજરાતના સત્તાવાર કાર્યક્રમોમાં હાજરી આપશે અને ભારતીય સમાજના એક વિશાળ વર્ગ સાથે વાતચીત કરશે. ભારત અને યુ.એસ. વચ્ચે વૈશ્વિક વ્યૂહાત્મક ભાગીદારી વિશ્વાસ, સમાન મૂલ્યો, પરસ્પર આદર અને સમજ પર આધારીત છે અને બંને દેશોના લોકો વચ્ચે હુંફ અને મિત્રતા દ્વારા ચિહ્નિત થયેલી છે. વેપાર, સંરક્ષણ, આતંકવાદનો સામનો, ઉર્જા, પ્રાદેશિક અને વૈશ્વિક મુદ્દાઓ પર સંકલન તેમ જ લોકો-વચ્ચેના સંબંધો સહિતના તમામ ક્ષેત્રોમાં નોધપાત્ર પ્રગતિ સાથે પ્રધાનમંત્રી મોદી અને રાષ્ટ્રપતિ ટ્રમ્પના નેતૃત્વમાં આ સંબંધ વધુ વિકસ્યા છે.આ મુલાકાત બંને નેતાઓને દ્વિપક્ષીય સંબંધોમાં પ્રગતિની સમીક્ષા કરવાની અને આપણી વ્યૂહાત્મક ભાગીદારીને વધુ મજબૂત કરવાની તક પૂરી પાડશે.
પરીક્ષા પે ચર્ચા એ પરીક્ષાઓ અને જીવનને લગતા ઘણા મુદ્દાઓ માટે એક જીવંત મંચ છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ માહિતી આપી છે કે પરિક્ષા પે ચર્ચાની તમામ વાતચીતમાંથી આંતરદૃષ્ટિ નમો એપના નવીન રીતે ક્યુરેટેડ વિભાગમાં મળી શકે છે. એક ટ્વિટમાં, પ્રધાનમંત્રી શ્રીએ કહ્યું; "મને અમારા ગતિશીલ #
પ્રધાનમંત્રીએ ભૂતપૂર્વ પ્રધાનમંત્રી અટલ બિહારી વાજપેયીની સ્મૃતિમાં યોજાયેલી પ્રાર્થનાસભાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે (20 ઓગસ્ટ, 2018) નવી દિલ્હીમાં ભૂતપૂર્વ પ્રધાનમંત્રી શ્રી અટલ બિહારી વાજપેયીની સ્મૃતિમાં આયોજિત પ્રાર્થનાસભાને સંબોધન કર્યું હતું. તેમણે કહ્યું હતું કે, આપણું જીવન કેટલું લાંબું છે એ હાથમાં નથી, પણ આપણે નક્કી કરી શકીએ કે આપણું જીવન કેવું હશે, અટલજીએ તેમનાં જીવનમાં એ દર્શાવ્યું છે કે જીવન કેવું હોવું જોઈએ અને તેમનો ઉદ્દેશ શું હોવો જોઈએ, અટલજીએ દરેક ક્ષણ સામાન્ય જનતા માટે પસાર કરી છે. યુવાવસ્થાથી લઈને જ્યાં સુધી શરીરે સાથ આપ્યો ત્યાં સુધી તેઓ દેશ માટે જીવ્યાં હતાં, અટલજી દેશવાસીઓ માટે, પોતાનાં સિદ્ધાંતો માટે અને જનસાધારણની આકાંક્ષાઓ માટે જીવ્યાં હતાં. પ્રધાનમંત્રીએ જણાવ્યું હતું કે, જ્યારે મજબૂત રાજકીય વિચારધારાનો કોઈ વિકલ્પ નહોતો, ત્યારે વાજપેયીજીએ પોતાનું રાજકીય જીવન પસાર કર્યુ હતું, એકલાં પડી જવા છતાં તેઓ તેમનાં આદર્શો પ્રત્યે પ્રતિબદ્ધ રહ્યાં હતાં. તેઓ લાંબા સમય સુધી વિરોધ પક્ષમાં રહ્યાં, પણ એમનાં આદર્શો જળવાઈ રહ્યાં હતાં, વાજપેયીજીએ સંસદીય પરંપરાઓનું સન્માન કર્યું અને તક મળી એટલે લોકોના કલ્યાણ માટે પોતાનું દ્રષ્ટિકોણને સાર્થક કર્યો. પ્રધાનમંત્રીએ જણાવ્યું કે, તમે દરેક ક્ષણે "અટલ" અનુભવ કરી શકો છો, 11 મે, 1998નાં રોજ પરમાણુ પરીક્ષણ કરીને તેમણે વિશ્વને ચકિત કરી દીધા હતાં. તેમણે આ પરીક્ષણોની સફળતાનો શ્રેય આપણાં વૈજ્ઞાનીકોની કુશળતાનો આપ્યો હતો. ભારતનાં પરમાણુ પરીક્ષણ પર વિશ્વનાં મોટાં-મોટાં દેશોએ વિપરીત પ્રતિક્રિયા આપી હોવા છતાં અટલજી કોઈનાં દબાણમાં આવ્યાં નહોતાં અને વિશ્વને દેખાડ્યું હતું કે, ભારત "અટલ" છે. પ્રધાનમંત્રીએ જણાવ્યું હતું કે, વાજપેયીજીનાં નેતૃત્વમાં કોઈ પણ પ્રકારની કડવાશ વિના ત્રણ નવા રાજ્યોની રચના થઈ હતી, વાજપેયજીએ બધાને સાથે રાખીને કેવી રીતે નિર્ણયો લઈ શકાય એ દર્શાવ્યું હતું. પ્રધાનમંત્રીએ યાદ કર્યું હતું કે, જ્યારે અટલજીએ કેન્દ્રમાં પહેલી વાર સરકારની રચના કરી હતી, ત્યારે કોઈ પણ પક્ષ સમર્થન આપવા રાજી નહોતો અને સરકાર ફક્ત 13 દિવસ જ ચાલી શકી. પરંતુ અટલજી નિરાશ થયાં નહોતાં અને લોકોની સેવા કરવા માટે સંકલ્પબદ્ધ રહ્યાં. તેમણે ગઠબંધનનાં રાજકારણનો માર્ગ પ્રશસ્ત કર્યો હતો. પ્રધાનમંત્રીએ જણાવ્યું હતું કે, વાજપેયજીએ કાશ્મીર પર વિશ્વની ધારણા બદલી નાંખી હતી. તેમણે આતંકવાદનો મુદ્દો ઉઠાવ્યો હતો અને વૈશ્વિક સ્તરે કેન્દ્રમાં લાવીને મૂકી દીધો હતો. પ્રધાનમંત્રીએ જણાવ્યું હતું કે, અટલજી આપણી પ્રેરણા બનીને રહેશે. તેઓ જાહેર જીવન અને રાજનીતિથી એક દસકાથી વધારે સમય દૂર રહ્યાં હતાં તેમ છતાં એમનાં નિધન પર લાગણીનું ઘોડાપૂર ઉમટ્યું. આ એમની મહાનતા દર્શાવે છે. પ્રધાનમંત્રીએ જણાવ્યું હતું કે, અટલજીને ક્યારેય ન મળેલા યુવાન ભારતીય પહેલવાન બજરંગ પૂનિયાએ ગઈ કાલે એશિયાઈ રમતોત્સવમાં પ્રાપ્ત કરેલો સુવર્ણચંદ્રક અટલજીને સમર્પિત કર્યો હતો. પ્રધાનમંત્રીએ કહ્યું હતું કે, એક વ્યક્તિ કેટલી ઊંચાઈ અને કેટલી મોટી સફળતા પ્રાપ્ત કરી શકે છે એ અટલજીએ દર્શાવ્યું છે.
પ્રધાનમંત્રીએ શ્રી બુદ્ધદેબ દાસગુપ્તાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ફિલ્મ નિર્માતા, ચિંતક અને કવિ શ્રી બુદ્ધદેબ દાસગુપ્તાના અવસાન પર ઉંડા શોકની લાગણી વ્યક્ત કરી છે. એક ટ્વિટમાં વડા પ્રધાને કહ્યું: “શ્રી બુદ્ધદેબ દાસગુપ્તાના અવસાનથી દુઃખ થયું છે. તેમના વિવિધ કાર્યો સમાજના તમામ વર્ગોને સ્પર્શતા હતા. તેઓ એક પ્રખ્યાત ચિંતક અને કવિ પણ હતા. આ દુઃખના સમયમાં મારા વિચારો તેના પરિવાર અને તેમના પ્રશંસકો સાથે છે. ઓમ શાંતિ. "
માલ્ટાનાં પ્રધાનમંત્રી વાઇબ્રન્ટ ગુજરાત સમિટ 2019 (17-19 જાન્યુઆરી, 2019)માં સામેલ થવા માટે ભારતની મુલાકાતે

માલ્ટાનાં પ્રધાનમંત્રી મહામહિમ ડૉ. જોસફ મસ્કત વાઇબ્રન્ટ ગુજરાત સમિટ 2019માં સામેલ થવા 17-19 જાન્યુઆરી, 2019 દરમિયાન ભારતની મુલાકાતે આવ્યા છે. તેઓ પ્રથમ વાર ભારતની મુલાકાત લઈ રહ્યા છે. તેમની સાથ અર્થતંત્ર, રોકાણ અને લઘુ વ્યવસાયોનાં મંત્રી ડૉ. ક્રિશ્ચિયન કાર્ડોના, એમનાં મંત્રાલયનાં વરિષ્ઠ અધિકારીઓ સાથે વિશાળ વ્યાવસાયિક પ્રતિનિધિમંડળ પણ આવ્યુ છે. માલ્ટાનાં પ્રધાનમંત્રી અને તેમનાં પ્રતિનિધિમંડળનું સ્વાગત ગુજરાતનાં રાજ્યપાલ ઓ પી કોહલીએ કર્યુ હતુ. પ્રધાનમંત્રી મસ્કતે સમિટની સાથે પ્રધાનમંત્રી મોદી સાથે દ્વિપક્ષીય બેઠક કરી હતી. તેમણે ગયા વર્ષે સપ્ટેમ્બરમાં માલ્ટામાં ભારતનાં ઉપરાષ્ટ્રપતિની મુલાકાતને યાદ કરી હતી તથા બંને તરફનાં મહાનુભાવોની મુલાકાતામાં વધારા અને ગાઢ દ્વિપક્ષીય સંબંધોની પ્રશંસા કરી હતી. બંને પ્રધાનમંત્રીઓએ વેપાર અને વાણિજ્યિક સંબંધો વધારવાની સંભવિતતાની ચર્ચા કરી હતી. પ્રધાનમંત્રી મસ્કતે ભારતીય ફાર્મા અને આઇટી ઉદ્યોગને માલ્ટાને આફ્રિકા અને યુરોપિયન બજાર માટે સંભવિત કેન્દ્ર બનાવવા માટે આવકાર આપ્યો હતો. તેમણે ભારતને માલ્ટામાં આર્ટિફિશિયલ ઇન્ટેલિજન્સ, બ્લોક-ચેઇન અને નાણાકીય ટેકનોલોજી જેવી અત્યાધુનિક ટેકનોલોજીઓ પર માલ્ટા સાથે સહકાર સ્થાપિત કરવા આમંત્રણ આપ્યુ હતુ. માલ્ટાએ બ્લોક-ચેઇન ટેકનોલોજીઓ પર ઔપચારિક કાયદો બનાવ્યો છે અને તેમાં સિસ્ટમ મોનિટર્સ તરીકે ભારતીય આઇટી કંપનીઓ ભૂમિકા ભજવે એ માટે આતુર છે. પ્રધાનમંત્રી મોદીએ માલ્ટામાંથી વિસ્તૃત શૈક્ષણિક સાથસહકાર મેળવવા આમંત્રણ આપ્યું હતું, જેમાં ગુજરાતમાં ફોરેન્સિક્સ યુનિવર્સિટીમાં માલ્ટીઝ વ્યાવસાયિકો માટે તાલીમ અભ્યાસક્રમો ઓફર કરવાની સંભવિતતા સામેલ છે. પર્યાવરણનાં લાભ માટે નવીનીકરણ ઊર્જાનાં મહત્વ અને કાર્બનનાં ઉત્સર્જનમાં ઓછી વૃદ્ધિ માટે બંને નેતાઓએ સૌર ટેકનોલોજીઓ વધારવા આંતરરાષ્ટ્રીય સૌર ગઠબંધનની પહેલની અને એમાં વધારો કરવા સંપૂર્ણ સહકારની પહેલોની પ્રશંસા કરી હતી. પ્રધાનમંત્રી મસ્કતે મુલાકાત દરમિયાન વાઇબ્રન્ટ ગુજરાત સમિટ 2019માં સામેલ થયા હતા અને ગુજરાતનાં મુખ્યમંત્રી સાથે બેઠક પણ કરી હતી.
પ્રધાનમંત્રીએ લાંસ નાયક હનુમનથપ્પાના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ લાંસ નાયક હનુમનથપ્પાના નિધન અંગે શોક વ્યક્ત કર્યો છે. પ્રધાનમંત્રી શ્રીએ જણાવ્યું કે, “લાંસ નાયક હનુમાનથપ્પાના નિધનથી હું દુઃખી અને વિહ્વળ છું. ઈશ્વર લાંસ નાયક હનુમનથપ્પાના આત્માને શાંતિ પ્રદાન કરે. આપની ભીતરનો સૈનિક હંમેશા જીવતો રહેશે. અમને એ વાતનું ગૌરવ છે કે તમારા જેવા શહીદોએ ભારતની સેવા કરી.”
મંત્રીમંડળે પારા પર મિનામાતા સમજૂતીની પુષ્ટિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે પારા પર મિનામાતા સમજૂતીની પુષ્ટિને મંજૂરી આપી દીધી છે. તેની સાથે પુષ્ટ થયેલી સમજૂતી સુપરત કરીને ભારત સમજૂતીનો પક્ષ બની ગયો છે. પારા પર મિનામાતા સમજૂતીની પુષ્ટિની મંજૂરી અંતર્ગત પારા આધારિત ઉત્પાદનો અને પારા સંયોજનો સંબંધિત પ્રક્રિયાઓનાં સંબંધમાં વર્ષ 2025 સુધીનો સમયગાળો નક્કી કરવામાં આવ્યો છે. પારા પર મિનામાતા સમજૂતીનો અમલ સતત વિકાસનાં સંબંધમાં કરવામાં આવશે, જેનો ઉદ્દેશ માનવ સ્વાસ્થ્ય અને પર્યાવરણને પારા અને પારાનાં સંયોજનનાં ઉત્સર્જનથી બચવાનો છે. આ સમજૂતી અંતર્ગત પારાની હાનિકારક અસરોથી બચવામાં મદદ મળશે અને વિકાસશીલ દેશોનો વિકાસ સુરક્ષિત થઈ શકશે. પારા પર મિનામાતા સમજૂતીથી ઉદ્યોગ સાહસિકોને પ્રેરણા મળશે કે તેઓ પારામુક્ત વિકલ્પોને અપનાવે અને પોતાની નિર્માણ પ્રક્રિયાઓમાં પારામુક્ત ટેકનોલોજીનો ઉપયોગ કરે. તેનાથી સંશોધન અને વિકાસમાં ઝડપ આવશે તથા નવીનતાને પ્રોત્સાહન મળશે.
પ્રધાનમંત્રીએ ઉજ્જૈન સિંહસ્થમાં ખૂબ સારી વ્યવસ્થાની પ્રશંસા કરી

પ્રધાનમંત્રી શ્રી નરેન્દ્ર મોદીએ ઉજ્જૈન સિંહસ્થમાં આવનારા શ્રદ્ધાળુઓ અને પ્રવાસીઓની સુવિધા માટે વ્યાપક વ્યવસ્થા કરવા માટે મધ્ય પ્રદેશના મુખ્ય મંત્રી શ્રી શિવરાજ સિંહ ચૌહાણની પ્રશંસા કરી છે. પ્રધાનમંત્રીએ શ્રી શિવરાજ સિંહ ચૌહાણ સાથે ગઈકાલે નવી દિલ્હીમાં મુલાકાત બાદ એક શ્રેણીબદ્ધ ટ્વિટમાં જણાવ્યું કે સિંહસ્થમાં સ્વચ્છતા જાળવવા માટે જે રીતે ટેકનોલોજીનો ઉપયોગ થયો, તેનાથી મને ખૂબ આનંદ થયો. સાથે સાથે જે રીતે ધાર્મિક આયોજનમાં સ્વચ્છતા પર ધ્યાન કેન્દ્રિત કરવામાં આવ્યું, તેનાથી પણ મને ઘણી ખુશી થઈ. તેમણે ટ્વિટમાં લખ્યું કે મધ્ય પ્રદેશના મુખ્યમંત્રી @ચૌહાણ શિવરાજ સાથે મુલાકાત ઘણી સારી નીવડી. તેમણે સિંહસ્થ કુંભમાં વ્યાપક વ્યવસ્થાઓ સંદર્ભે વિસ્તારપૂર્વક જણાવ્યું. મને @સિંહસ્થમાં ટેકનોલોજીના ઉપયોગ અંગે જાણીને ખૂબ આનંદ થયો. આ આયોજનમાં સ્વચ્છતા પર ખાસ ધ્યાન આપવામાં આવ્યું. જે રીતે ધરતી અને જળ બંનેને સ્વચ્છ રાખવાની કોશિષ થઈ, તેનાથી મને ઘણો આનંદ થયો. પ્રધાનમંત્રીએ ટ્વિટ કરીને કહ્યું કે એ ખુશીની વાત છે કે સિંહસ્થમાં આવનારા શ્રદ્ધાળુ અને પ્રવાસીઓ સાંસ્કૃતિક કાર્યક્રમ જોઈ શકશે. આ કાર્યક્રમ અમારી સંસ્કૃતિ અને ઈતિહાસના ઉત્સવ હશે.
પ્રધાનમંત્રીએ કર્ણાટકના મંત્રી શ્રી ઉમેશ કટ્ટીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટકના મંત્રી શ્રી ઉમેશ કટ્ટીના નિધન પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; "શ્રી ઉમેશ કટ્ટીજી એક અનુભવી નેતા હતા જેમણે કર્ણાટકના વિકાસમાં ભરપૂર યોગદાન આપ્યું હતું. તેમના નિધનથી દુઃખી છું. આ દુ:ખદ ઘડીમાં મારા વિચારો તેમના પરિવાર અને સમર્થકો સાથે છે. ઓમ શાંતિ."
નેતાજીની ફાઈલોમાંથી પ્રથમ 100નો સેટ જાહેર કરાયો; પ્રધાનમંત્રીએ નેશનલ આર્કાઈવ્ઝની મુલાકાત લીધી, નેતાજીના પરિવારજનોને મળ્યા

કેન્દ્ર સરકારે નેતાજી સુભાષ ચંત્ર બોઝની ફાઈલોમાંથી પ્રથમ 100 ફાઈલોનો સેટ જાહેર કર્યો છે. પ્રધાનમંત્રી શ્રી નરેન્દ્ર મોદીએ આજે ડિજિટાઈઝ્ડ ફાઈલોના લૉન્ચ માટે નેશનલ આર્કાઈવ્ઝની મુલાકાત લીધી હતી. તેઓ નેતાજીના પરિવારના સભ્યોને પણ મળ્યા હતા, જેમાં પ્રોફેસર ચિત્રા ઘોષ, શ્રી ચંદ્ર બોઝ અને શ્રી સૂર્ય કુમાર બોઝ સામેલ હતા. 14મી ઓક્ટોબર, 2015ના રોજ નવી દિલ્હી ખાતે ભારતના પ્રધાનમંત્રી તેમના નિવાસસ્થાને નેતાજીના પરિવારના સભ્યોને મળ્યા એ સમયે તેમણે જાહેર કર્યું હતું કે ભારત સરકાર, નેતાજી સુભાષ ચંદ્ર બોઝને સંબંધિત ફાઈલોની ગુપ્તતા તબક્કાવાર રદ્દ કરાશે અને આ ફાઈલો જાહેર જનતાને ઉપલબ્ધ બનાવાશે. આ જાહેરાતના અનુસંધાનમાં, ચોથી ડિસેમ્બર, 2015ના રોજ પ્રધાનમંત્રી કાર્યાલય દ્વારા 33 ફાઈલોનો પ્રથમ જથ્થો નેશનલ આર્કાઈવ્ઝ ઑફ ઈન્ડિયાને સોંપાયો હતો. ત્યારબાદ, ગૃહ બાબતો અને વિદેશને લગતી બાબતોના મંત્રાલયોએ પણ એમની પાસે એકઠી થયેલી નેતાજી સુભાષ ચંદ્ર બોઝને લગતી ફાઈલોની ગુપ્તતા રદ્દ કરવાની પ્રક્રિયાનો આરંભ કર્યો હતો અને આ ફાઈલો નેશનલ આર્કાઈવ્ઝ ઑફ ઈન્ડિયાને સોંપવામાં આવી હતી. પ્રથમ પગલા તરીકે, નેશનલ આર્કાઈવ્ઝ ઑફ ઈન્ડિયાએ નેતાજીને લગતી 100 ફાઈલો જાળવણીની પ્રાથમિક પ્રક્રિયા અને ડિજિટાઈઝેશન કર્યા પછી પબ્લિક ડોમેઇન પર મૂકી છે. ભારત સરકારે સંબંધિત વિદેશી સરકારોને નેતાજી સંબંધિત તમામ ફાઈલો અને કાગળો જાહેર કરવા લેખિતમાં જણાવ્યું છે. સરકાર આ મુદ્દે એમની સાથે વધુ વાતચીત જાળવી રાખવા કટિબદ્ધ છે. ડિજિટાઈઝ કરાયેલી ફાઈલો વેબસાઈટ પર મૂકવામાં આવી રહી છે. આ માટે એનઆઈસી દ્વારા અલાયદી વેબસાઈટ ડિઝાઈન કરવામાં આવી છે – –www.netajipapers.gov.in
પ્રધાનમંત્રીએ પેરા શૂટિંગ વર્લ્ડ કપમાં ગોલ્ડ મેડલ જીતવા બદલ ભારતીય શૂટરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ફ્રાન્સમાં વિક્રમી સ્કોર સાથે પેરા શૂટિંગ વર્લ્ડ કપમાં ગોલ્ડ મેડલ જીતવા બદલ ભારતીય શૂટરને અભિનંદન પાઠવ્યા છે. પ્રધાનમંત્રીએ ટ્વીટ કર્યું;
પ્રધાનમંત્રી શ્રીએ શ્રી સાયરસ મિસ્ત્રીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી સાયરસ મિસ્ત્રીના અકાળે અવસાન પર ઘેરા શોકની લાગણી વ્યક્ત કરી છે. શ્રી મોદીએ કહ્યું છે કે તેઓ એક આશાસ્પદ બિઝનેસ લીડર હતા જેઓ ભારતની આર્થિક ક્ષમતામાં વિશ્વાસ રાખતા હતા. એક ટ્વીટમાં, પ્રધાનમંત્રી શ્રીએ કહ્યું; "શ્રી સાયરસ મિસ્ત્રીનું અકાળે અવસાન આઘાતજનક છે. તેઓ એક આશાસ્પદ બિઝનેસ લીડર હતા જેઓ ભારતના આર્થિક સામર્થ્યમાં વિશ્વાસ રાખતા હતા. તેમના નિધનથી વાણિજ્ય અને ઉદ્યોગ જગત માટે મોટી ખોટ છે. તેમના પરિવાર અને મિત્રો પ્રત્યે સંવેદના. તેમના આત્માને શાંતિ મળે."
પીએમ 25મી જુલાઈએ સ્વર્ગસ્થ શ્રી હરમોહન સિંહ યાદવની 10મી પુણ્યતિથિ નિમિત્તે કાર્યક્રમને સંબોધન કરશે

પ્રધાનમંત્રી શ્રી નરેન્દ્ર મોદી 25મી જુલાઈ, 2022ના રોજ સાંજે 4:30 વાગ્યે સ્વર્ગસ્થ શ્રી હરમોહન સિંહ યાદવની 10મી પુણ્યતિથિ નિમિત્તે એક કાર્યક્રમને વીડિયો કોન્ફરન્સિંગ દ્વારા સંબોધન કરશે. શ્રી હરમોહન સિંહ યાદવ (18 ઑક્ટોબર, 1921 – 25 જુલાઈ, 2012) યાદવ સમુદાયની એક મહાન વ્યક્તિ અને નેતા હતા. આ કાર્યક્રમમાં પ્રધાનમંત્રીની સહભાગિતા ખેડૂતો, પછાત વર્ગો અને સમાજના અન્ય વર્ગો માટે દિવંગત નેતાના યોગદાનને માન્યતા આપવા માટે છે. શ્રી હરમોહન સિંહ યાદવ લાંબા સમય સુધી રાજકારણમાં સક્રિય રહ્યા અને
પ્રધાનમંત્રીએ નવરાત્રિ દરમિયાન મા કાલરાત્રિની પ્રાર્થના કરી

પ્રધાનમંત્રી શ્રી નરેન્દ્ર મોદીએ મા કાલરાત્રિની પ્રાર્થના કરી છે અને નવરાત્રિ દરમિયાન દરેક માટે આશીર્વાદ માંગ્યા છે. એક ટ્વિટમાં પ્રધાનમંત્રીએ કહ્યું; "મા કાલરાત્રીને પ્રાર્થના છે કે તમામ અવરોધો દૂર કરે અને દરેકના જીવનમાં સુખ, શાંતિ, સમૃદ્ધિ અને સારું સ્વાસ્થ્ય લઈને આવે.”
પ્રધાનમંત્રીએ ગુડફ્રાઇડે નિમિત્તે ભગવાન ઇસુનાં સાહસ અને કરૂણાને યાદ કર્યાં

પ્રધાનમંત્રી નરેન્દ્ર મોદીએ ગુડફ્રાઇડે નિમિત્તે ભગવાન ઇસુનાં સાહસ અને કરૂણાનું સ્મરણ કર્યું હતુ. પોતાના સંદેશમાં પ્રધાનમંત્રીએ કહ્યું કે, “ગુડફ્રાઇડેનાં દિવસે અમે ભગવાન ઇસુનાં સાહસ અને કરૂણાનું સ્મરણ કરીએ છીએ. એમણે લોકોની સેવા કરવા માટે અને સમાજને અન્યાય, વેદના અને દુઃખોથી દૂર કરવા માટે પોતાનું જીવન સમર્પિત કર્યું.”
પ્રધાનમંત્રીએ પ્રો. એસ. ટીકેન સિંહના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ પ્રો. એસ. ટિકેન સિંહના નિધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું હતુંઃ “@
પ્રધાનમંત્રીએ બર્મિંગહામમાં 2022 CWGની શરૂઆતમાં ભારતીય ટુકડીને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ બર્મિંગહામમાં 2022 કોમનવેલ્થ ગેમ્સની શરૂઆતમાં ભારતીય ટુકડીને શુભકામનાઓ પાઠવી છે. પ્રધાનમંત્રીએ ટ્વીટ કર્યું; "બર્મિંગહામમાં 2022
પ્રધાનમંત્રી શ્રી નરેન્દ્ર મોદીએ ગુજરાતી સુપ્રસિદ્ધ લોકગાયિકા દિવાળીબેન ભીલના અવસાન અંગે શોક વ્યક્ત કર્યો.

પ્રધાનમંત્રી શ્રી નરેન્દ્ર મોદીએ ગુજરાતની સુપ્રસિદ્ધ લોકગાયિકા દિવાળીબેન ભીલના અવસાન અંગે શોક વ્યક્ત કર્યો છે. પ્રધાનમંત્રીએ તેમના સંદેશામાં જણાવ્યું છે કે, “ગુજરાતની લોકગાયિકા દિવાળીબેન ભીલના અવસાનની જાણ થતા મને ઉંડુ દુ:ખ પહોંચ્યું છે. સાંસ્કૃતિક જગતમાં દિવાળીબેનનું યોગદાન અવિસ્મરણીય છે. પ્રભુ તેમના આત્માને શાંતિ આપે.”
પ્રધાનમંત્રીએ ભારતીય રોઈંગ ટીમને એશિયાઈ રમતોત્સવ 2018માં ગોલ્ડ જીતવા બદલ અભિનંદન પાઠવ્યા

ઈન્ડોનેશિયાના જકાર્તા-પાલેમ્બાંગ ખાતે ચાલી રહેલા 18માં એશિયાઈ રમતોત્સવ 2018માં ભારતના સ્વર્ણ સિંહ, દત્તુ બબાન ભોકાનાલ, ઓમ પ્રકાશ અને સુખમીત સિંહની ટીમને સુવર્ણ પદક જીતવા બદલ પ્રધાનમંત્રી શ્રી નરેન્દ્ર મોદીએ અભિનંદન પાઠવ્યા હતા. પ્રધાનમંત્રીએ કહ્યું, “આપણી ટીમ દ્વારા શાનદાર રોઈંગ. પુરૂષોની ક્વૉડ્રપલ સ્કલ્સમાં સુવર્ણ પદક જીતીને તેમણે ભારતનું ગૌરવ વધાર્યું છે. સ્વર્ણ સિંહ, દત્તુ બબાન ભોકાનાલ, ઓમ પ્રકાશ અને સુખમીત સિંહની ટીમને અભિનંદન.”
પ્રધાનમંત્રી બીજી જાન્યુઆરીએ મેરઠની મુલાકાત લેશે

પ્રધાનમંત્રી શ્રી નરેન્દ્ર મોદી 2જી જાન્યુઆરી 2022ના રોજ મેરઠની મુલાકાત લેશે અને બપોરે લગભગ 1 વાગ્યે મેજર ધ્યાનચંદ સ્પોર્ટ્સ યુનિવર્સિટીનો શિલાન્યાસ કરશે. લગભગ 700 કરોડ રૂપિયાના અંદાજિત ખર્ચે મેરઠના સરથાણા નગરના સલવા અને કૈલી ગામમાં યુનિવર્સિટીની સ્થાપના કરવામાં આવશે. પ્રધાનમંત્રી માટે રમતની સંસ્કૃતિનો વિકાસ કરવો અને દેશના તમામ ભાગોમાં વિશ્વ કક્ષાની રમતગમતની માળખાકીય સુવિધાઓની સ્થાપના કરવી એ ધ્યાન કેન્દ્રીત કરવાના મુખ્ય ક્ષેત્રોમાંનું એક છે. મેરઠ ખાતે મેજર ધ્યાનચંદ સ્પોર્ટ્સ યુનિવર્સિટીની સ્થાપના આ વિઝનને પૂર્ણ કરવાની દિશામાં એક મોટું પગલું હશે. સ્પોર્ટ્સ યુનિવર્સિટી સિન્થેટિક હોકી ગ્રાઉન્ડ, ફૂટબોલ ગ્રાઉન્ડ, બાસ્કેટબોલ/વોલીબોલ/હેન્ડબોલ/કબડ્ડી ગ્રાઉન્ડ, લૉન ટેનિસ કોર્ટ, જિમ્નેશિયમ હોલ, સિન્થેટિક રનિંગ સ્ટેડિયમ, સ્વિમિંગ પૂલ, બહુહેતુક હોલ સહિત આધુનિક અને અત્યાધુનિક સ્પોર્ટ્સ ઈન્ફ્રાસ્ટ્રક્ચરથી સજ્જ હશે. સાયકલિંગ વેલોડ્રોમ, યુનિવર્સિટીમાં શૂટિંગ, સ્ક્વોશ, જિમ્નેસ્ટિક્સ, વેઇટલિફ્ટિંગ, તીરંદાજી, કેનોઇંગ અને કાયાકિંગ સહિતની અન્ય સુવિધાઓ પણ હશે. યુનિવર્સિટીમાં 540 મહિલા અને 540 પુરૂષ ખેલાડીઓ સહિત 1080 ખેલાડીઓને તાલીમ આપવાની ક્ષમતા હશે.
મંત્રીમંડળે કાયદા ક્ષેત્રમાં ભારત અને મોરોક્કો વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતમાં મળેલા કેન્દ્રીય મંત્રીમંડળે કાયદાના ક્ષેત્રમાં પોતાની કુશળતા અને અનુભવોને આગળ વધારવા ભારત અને મોરોક્કો વચ્ચે કાયદાકીય ક્ષેત્રે સહકાર માટે સમજૂતી પર હસ્તાક્ષર કરવા કાર્યોત્તર મંજૂરી આપી દીધી છે. આ સમજૂતી વડે વકીલો, કાયદાનાં અધિકારીઓ અને કાયદાના વિદ્યાર્થીઓને ભારત અને મોરોક્કોના અધિકારીઓ દ્વારા આયોજિત સેમિનાર, પરિસંવાદ અને કાર્યશાળાઓમાં કાયદા અને ન્યાય ક્ષેત્રના મુદ્દાઓ પર ચર્ચા કરવાનો અવસર પ્રાપ્ત થશે.
પ્રધાનમંત્રીએ મકરસંક્રાંતિ પર કર્ણાટકના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મકરસંક્રાંતિના શુભ અવસર પર કર્ણાટકના લોકોને તેમની શુભેચ્છાઓ પાઠવી છે. કર્ણાટકના મુખ્યમંત્રી શ્રી બસવરાજ એસ બોમાઈ તરફથી મકરસંક્રાંતિની શુભેચ્છાના જવાબમાં પ્રધાનમંત્રીએ કહ્યું; " એક રાજ્ય જે રાષ્ટ્રીય પ્રગતિમાં અભૂતપૂર્વ યોગદાન આપે છે એવા કર્ણાટકના મારા બહેનો અને ભાઈઓને મકર સંક્રાંતિની શુભકામનાઓ.
પ્રધાનમંત્રીએ શ્યામજી કૃષ્ણ વર્માને તેમની જન્મજયંતીએ યાદ કર્યા

પ્રધાનમંત્રી શ્રી નરેન્દ્ર મોદીએ શ્યામજી કૃષ્ણ વર્માને તેમની જન્મજયંતીએ યાદ કર્યા હતા. પ્રધાનમંત્રીએ કહ્યું હતું કે, શ્યામજી કૃષ્ણ વર્માને તેમની જન્મજયંતીએ યાદ કરીએ છીએ. તેમનું સ્વાતંત્ર્ય સંગ્રામમાંનું અસાધારણ યોગદાન આપણા હદયમાં વસ્યું છે. સ્વાતંત્ર્ય સંગ્રામમાં જોડાવા અનેક લોકોને પ્રોત્સાહિત કરવા માટે દેશદાઝ જગાડનારા મશાલચી તરીકે શ્યામજી કૃષ્ણ વર્માને યાદ કરાશે.
મંત્રીમંડળે બ્રિક્સ દેશોની ચિકિત્સા નિયામક એજન્સિઓની વચ્ચે માનવીય ઉપયોગ માટે ચિકિત્સા ઉત્પાદનોનાં નિયમન ક્ષેત્રમાં સહયોગ સાધવા અંગેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં બ્રિક્સ દેશોની ચિકિત્સા નિયામક સંસ્થાઓ વચ્ચે માનવીય ઉપયોગ માટેના ચિકિત્સા ઉત્પાદનોનાં નિયમન ક્ષેત્રમાં સહયોગ સાધવા અંગેના સમજૂતી કરારને મંજૂરી આપી દીધી છે. આ સમજૂતી કરાર પક્ષોની વચ્ચે નિયામક પાસાઓને વધુ સારી રીતે સમજવામાં મદદરૂપ થશે અને બ્રિક્સ દેશોમાં ભારતનાં ચિકિત્સા ઉત્પાદનોની નિકાસમાં વૃદ્ધિ કરવા માટે પણ મદદરૂપ બની શકે છે.
પ્રધાનમંત્રીએ શ્રી સી. રાજગોપાલાચારીને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ શ્રી સી. રાજગોપાલાચારીને તેમની જયંતી પર શ્રદ્ધાંજલિ આપી છે. ટ્વીટ્સની શ્રેણીમાં, પ્રધાનમંત્રીએ કહ્યું; "શ્રી સી. રાજગોપાલાચારીને તેમની જયંતી પર શ્રદ્ધાંજલિ. તેમને સ્વતંત્રતા સંગ્રામ, વહીવટી અને બૌદ્ધિક પરાક્રમમાં તેમના યોગદાન માટે યાદ કરવામાં આવે છે. રાજાજીએ ગવર્નર જનરલ તરીકે શપથ લીધાની એક ઝલક અને તેમને ભારત રત્ન એનાયત કરવાના પ્રસંગ શેર કર્યા. https://t.co/ps
પ્રધાનમંત્રીએ ઈસ્ટર નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈસ્ટરનાં પાવન અવસર પર લોકોને શુભેચ્છા પાઠવી હતી. પ્રધાનમંત્રીએ કહ્યું, “ઈસ્ટરની શુભેચ્છા !!હું આશા રાખુ છું કે,આ દિવસ એકતા, શાંતિ અને ભાઇચારાનું બંધન મજબૂત કરે. ભગવાન ઇસુનાં ઉમદા વિચારો અને આદર્શો લોકોને સેવા માટે પ્રેરિત કરે અને સમાજમાં હકારાત્મક પરિવર્તન લાવે.”
મંત્રીમંડળે હાઈકોર્ટ (નામોના ફેરફાર)ના ખરડા, 2016ને મંજૂરી આપીઃ બોમ્બે અને મદ્રાસ હાઈકોર્ટના નામ બદલવાનો માર્ગ મોકળો થશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સંસદમાં ‘હાઈ કોર્ટ (નામોના ફેરફાર) બિલ, 2016’ને રજૂ કરવાની મંજૂરી આપી છે. હાઈ કોર્ટ (નામોના ફેરફારો) બિલ, 2006 પસાર થયા પછી ‘બોમ્બે હાઈકોર્ટનું નામ બદલીને મુંબઈ હાઈકોર્ટ’ અને ‘મદ્રાસ હાઈકોર્ટનું નામ બદલીને ચેન્નાઈ હાઈકોર્ટ’ કરવાની સુવિધા પ્રદાન કરશે. પૃષ્ઠભૂમિ: બોમ્બે અને મદ્રાસ હાઈકોર્ટના નામ આ બંને મહાનગરોના નામ પરથી રાખવામાં આવ્યા હતા. હવે આ મહાનગરોના નામ બદલાઈ ગયા છે એટલે આ બંને રાજ્યોની હાઈકોર્ટના નામો બદલવાની માગણી થઈ રહી છે. અત્યારે કોઈ કેન્દ્રીય કાયદો નથી, જે અંતર્ગત આ બંને હાઈકોર્ટના નામો બદલી શકાય. આ ખરડો કાયદો બનશે પછી આ જરૂરિયાત પૂર્ણ થશે. આ ખરડો બોમ્બે ખાતે ન્યાયતંત્રની હાઈકોર્ટનું નામ મુંબઈ ખાતેની હાઈકોર્ટ અને મદ્રાસ ખાતે ન્યાયતંત્રની હાઈકોર્ટને ચેન્નાઈ ખાતે ન્યાયતંત્રની હાઈકોર્ટ તરીકે બદલવાનો માર્ગ મોકળો કરશે. આ બંને મહાનગરોના નામ બદલાયા હોવાથી તેમની હાઈ કોર્ટના નામ બદલવા પણ ઉચિત અને તાર્કિક છે. તે રાજ્ય સરકાર અને જનતાની ઇચ્છા પરિપૂર્ણ કરશે.
પ્રધાનમંત્રીએ ગોવા મુક્તિ દિવસ પર ગોવાના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ગોવા મુક્તિ દિવસ પર ગોવાના લોકોને શુભેચ્છા પાઠવી છે. એક ટ્વીટમાં, પ્રધાનમંત્રી કહ્યું; "ગોવાના લોકોને ગોવા મુક્તિ દિવસની શુભેચ્છાઓ. આ દિવસે, આપણે ગોવાને મુક્ત કરવાની ચળવળમાં ભાગ લેનારા તમામ લોકોની હિંમત અને સ્મરણિય યોગદાનને યાદ કરીએ છીએ. આપણે તેમના વિઝનથી પ્રેરિત છીએ અને ગોવાના વિકાસ માટે કામ કરી રહ્યા છીએ."
મંત્રીમંડળે લોકસભા 2019ની ચૂંટણી માટે અધિસૂચના જાહેર કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે લોકસભા 2019ની ચૂંટણી માટે જન પ્રતિનિધિત્વ કાયદો 1951ની કલમ 14ની પેટાકલમ (2) અંતર્ગત બંધારણીય અધિસૂચના જાહેર કરવા માટે મંજૂરી આપી દીધી છે. એમાં ચૂંટણી પંચ દ્વારા પોતાની કાર્યવાહીમાં ભલામણો કરવામાં આવેલી તારીખો પર લોકસભાનાં સભ્યોને ચૂંટવા માટે સંસદીય ચૂંટણી ક્ષેત્રોને અપીલ કરવાની જોગવાઈ છે. અસર અધિસૂચના જાહેર કરવાથી 17મી લોકસભાની રચના કરવા માટેની ચૂંટણી પ્રક્રિયા શરૂ થઈ જશે.
પ્રધાનમંત્રી શ્રીએ CJI જસ્ટિસ ઉદય ઉમેશ લલિતના શપથ ગ્રહણ સમારોહમાં હાજરી આપી

પ્રધાનમંત્રી શ્રી નરેન્દ્ર મોદીએ આજે ભારતના મુખ્ય ન્યાયાધીશ જસ્ટિસ ઉદય ઉમેશ લલિતના શપથ ગ્રહણ સમારોહમાં હાજરી આપી હતી. પ્રધાનમંત્રી શ્રીએ ટ્વીટ કર્યું: "આજે અગાઉ, ભારતના મુખ્ય ન્યાયાધીશ જસ્ટિસ ઉદય ઉમેશ લલિતના શપથ ગ્રહણ સમારોહમાં હાજરી આપી હતી."
ઉત્તરાખંડના મુખ્યમંત્રીએ પ્રધાનમંત્રી સાથે મુલાકાત કરી

ઉત્તરાખંડના મુખ્યમંત્રી શ્રી પુષ્કર ધામીએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. પ્રધાનમંત્રી કાર્યાલયે ટ્વિટ કર્યું; "ઉત્તરાખંડના મુખ્યમંત્રી શ્રી @pushkardhamiએ
પ્રધાનમંત્રીએ જનતાને પીપલ્સ પદ્મ માટે પ્રેરણારૂપ લોકોને નામાંકિત કરવા માટે કહ્યું

પ્રધાનમંત્રી શ્રી નરેન્દ્ર મોદીએ જનતાને એવા લોકોને પદ્મ પુરસ્કાર માટે નામાંકિત કરવા માટે કહ્યું છે કે જેઓ ભૂમિગત સ્તરે અસાધારણ કાર્ય કરી રહ્યા છે પરંતુ ઓછા જાણીતા છે. નામાંકન પ્રક્રિયા 15 સપ્ટેમ્બર સુધી ખુલ્લી છે. પ્રધાનમંત્રીએ એક ટ્વીટમાં કહ્યું, “ભારતમાં અનેક પ્રતિભાશાળી લોકો છે, જેઓ ભૂમિગત સ્તરે અસાધારણ કાર્યો કરી રહ્યા છે. ઘણીવાર, આપણે તેઓમાંથી ઘણા બધા વિશે જોઈ શકતા નથી કે સાંભળતા નથી. શું તમે એવા કોઈ પ્રેરણાદાયી લોકો વિશે જાણો છો? આપ તેમને #